પ્રધાનમંત્રી મોદીએ 500 તથા 1000ની નોટો રદ્દ કરતા આ નોટો કશા કામની ન નથી તેવું લોકોએ માની લીધુ હતું. જોકે સરકારે જણાવ્યું હતુ કે આ નોટો તમામ ગર્વમેન્ટ બોડી, અને ટેક્સ , વીજ બિલ , પ્ટેરોલ પંપ વગેરે સ્થળે ચાલશે. આ બાબતની જાણ થતા તેજમ મહાનગર પાલિકાઓએ જાહેરાત કરતા કે તેઓ ટેક્સમાં જૂની નોટો સ્વીકારશે, લોકો ટેક્સ ભરવા દોડ્યા હતા. અમદાવાદની જનતાએ શુક્રવાર સાંજ સુધીમાં ટેક્સ ચૂકવીને કોર્પોરેશનને શુક્રવાર સાંજ સુધીમાં નવેક કરોડની આવક કરાવી હતી. તેમાં ઘણા શૂરવીરો એવા હતા કે જેઓએ દસથી પંદર વર્ષ સુધી ટેક્સ નહોતો ચૂકવ્યો તેઓ પણ લાઇનમાં ઉભા રહીને ટેક્સ ચૂકવીને જૂની નોટોથી છૂટકારો મેળવ્યો હતો.